paragraph_text: Fujimori je optužen za 21 kazneno djelo, među kojima su korupcija i politička odgovornost zbog ubojstava 25 ljudi, među kojima i jedno dijete, koja su početkom 1990-ih godina izvršili tzv. odredi smrti. Unatoč tome Peruanci Fujimorija ne pamte po mračnim stranama njegove vladavine, nego po tome što je gradio škole, zaustavio teror i nasilje krajnje ljevičarske gerile i obuzdao inflaciju koja je dostizala 7600%.